Ellery Queen

Ellery Queen oli ameeriklastest kriminaalromaanikirjanike Frederic Dannay (sünninimi Daniel (David) NathanWhodunit?: a serial of aliasses – page 1 Ellery Queen, a website on deduction, 20. oktoober 1905 – 3. september 1982Frederic Dannay (1905–1982) Find A Grave Memorial) ja Manfred Bennington Lee (sünninimi Manford (Emanuel) Lepofsky, 11. jaanuar 1905 – 3. aprill 1971Manfred B. Lee (1905–1971) Find A Grave Memorial) pseudonüüm. 

Sama nime kannab ka nõbudest kirjanike loodud kirjandustegelane amatöördetektiiv Ellery Queen. Noormees abistab aeg-ajalt oma isa, New Yorgi politseiinspektorit Richard Queeni.

Ellery Queeni romaanid on klassikalised kriminaalteosed, kus tuleb välja selgitada, kes kuriteo toime pani. Lugeja tutvub asitõendite ja tunnistustega samal ajal kui peategelaseks olev detektiiv ja see muudab teose intellektuaalselt huvitavaks mõistatuseks. Queeni romaanid ilmusid ajal, mida nimetatakse kriminaalkirjanduse kuldajastuks, ja ühtlasi aitasid seda ajastut kujundada.

Frederic Dannay ja Manfred Bennington Lee koostöö sai alguse 1929, kui noormehed elasid veel Brooklynis. Samal aastal ilmunud teos "The Roman Hat Mystery" saavutas kohe suure populaarsuse. Lisaks avaldasid nad lühijutte, raadiokuuldemänge ja lastejutteBooks published under the name of Ellery Queen Ellery Queen. 

1941 asutasid mehed igakuise kriminaalkirjanduse ajakirja Ellery Queen's Mystery MagazineA Brief History of Ellery Queen's Mystery Magazine Ellery Queen's Mystery Magazine.

Ellery Queen oli peategelane enam kui 30 romaanis ja mitmes jutukogus, mis ilmusid ühtlasi tema nime all. Peale selle kirjutasid Dannay ja Lee varjunime Barnaby Ross all veel neli romaani, kus tegutseb detektiiv Drury Lane. Dannay ja Lee lubasid teistelgi kirjanikel Ellery Queeni nime all teoseid avaldada, aga neist üheski Ellery Queeni nimelist tegelast ei ole.

Dannay ja Lee ei rääkinud sellest, missugune oli nende omavaheline tööjaotus. Inglise kriminaalkirjanik ja kriitik Henry Reymond Fitzwalter Keating kirjutas, et Dannay pani põhiliselt paika sisu, vihjed ja selle, mida nendest järeldada, samuti tegelaste üldise kirjelduse, ning Lee pani selle kõik sõnadesse.

Ellery Queeni nime all ilmusid romaanid 42 aasta vältel. Viimane nendest ilmus pärast Lee surma 1971. Kuigi Dannay elas veel üle kümne aasta, oli Ellery Queen kirjanikuna surnud koos Leega ja temalt ei ilmunud enam teoseid.

 Eestikeelsed väljaanded 
 "Müstiline X" – "The Tragedy Of X" (1932 Barnaby Rossi nime all); eesti keeles: Loodus 1938 sarjas "Kriminaalromaan" nr 13 ja Kuldsulg 1994 sarjas "Meisterdetektiivid".
 "Ameerika püstoli mõistatus" (Surm rodeol) – "American gun mystery", 1933; eesti keeles: Eesti Raamat 1986 sarjas "Mirabilia".
 "Püünis. Kas salakuulaja tapab?" – "Who spies? Who kills?", 1966; eesti keeles: Elmatar 1994 sarjas "Öölane" nr 2 (raamatud on avaldatud Ellery Queeni nime all. Tegelik (vari)autor Talmage Powell).

 Viited 

 Kirjandus 
 Nevins, Francis M. Royal Bloodline: Ellery Queen, Author and Detective. Bowling Green University Popular Press 1974. ISBN 0-87972-066-2
 Nevins, Francis M. and Grams, Martin Jr. The Sound of Detection: Ellery Queen's Adventures in Radio. OTR Publishing 2002. ISBN 0-970-33102-9

 Tunnustusd 
 Edgar Allan Poe auhind 
 1946 – Best Raadio Draama (raadiokuuldemäng jutustuse "Mr. and Mrs. North" põhjal)
 1950 – Special Edgar Award (Ten years service through Ellery Queen's Mystery Magazine)
 1952 – Special Edgar Award (The 125 Most Important Books of Detective-Crime-Mystery Short Stories)
 1961 – Grand Master 
 1962 – Best Short Story ("Ellery Queen 1962 Anthology")
 1964 – Best Novel ("The Player on the Other Side")
 1969 – Special Edgar Award (The 40th anniversary of the publication of "The Roman Hat Mystery")

 Muid auhindu 
 1972 – Grand Master – elutööpreemia (Rootsi kriminaalkirjanduse auhind)
 1978 – parim võõrkeelne romaan: "Et le huitième jour" (inglise keeles "... and on the Eighth Day..." 1964, (vari)autor Avram Davidson) (Grand prix de littérature policière)
 1981 – Special Grand Master (Rootsi kriminaalkirjanduse auhind)

 Välislingid 
Ellery Queen, a website on deduction
Ellery Queen

 Kuuldemängud ja raadiosalvestised 
 Ellery Queen: Free Download & Streaming: Internet Archive
 Ellery Queen "Tundmatu" I osa Jutustust loeb Indrek Sammul. ERR, 2004
 Ellery Queen "Kadunud maja" I osa Jutustust loeb Andres Raag. ERR, 2010

Kategooria:Ameerika Ühendriikide kriminaalkirjanikud
Kategooria:Kirjanike paarid